Mollet del Vallès a l’Assemblea Constituent de l’Associació de Municipis de l’Arc Metropolità\nMollet del Vallès és una de les 9 ciutats de l’Assemblea Constituent de l’Associació de Municipis de l’Arc Metropolità, que s’ha celebrat aquest dijous. L’Associació neix amb la voluntat de reforçar la veu del municipalisme en la presa de decisions a la segona corona de Catalunya. Els municipis que en formen part són Mollet, Mataró, Granollers, Martorell, Rubí, Sabadell, Terrassa, Vilafranca del Penedès i Vilanova i la Geltrú. La presidència recau en l’alcaldessa de Sabadell, Marta Farrés.\nL’Assemblea Constituent s’ha celebrat aquest dijous al matí a la Nau Gaudí de Mataró. De la trobada, n’ha sortit la composició de l’Associació de Municipis de l’Arc Metropolità. Els alcaldes de Martorell, Xavier Fonollosa, i el de Vilafranca del Penedès, Pere Regull, ocupen les dues vicepresidències.\nL’alcalde de Mollet, Josep Monràs, que ha participat a la trobada, ha explicat que “avui s’ha constituït l’Arc Metropolità, una associació que permetrà agrupar esforços a totes les nostres ciutats, la qual cosa ens permetrà amb una veu comuna fer les reivindicacions que necessita el nostre territori. Tot això ens farà ser més forts per aconseguir millores per a la ciutadania”.\nL’Associació de l’Arc Metropolità està oberta a la incorporació de nous membres. Es poden sumar els municipis de més de 25.000 habitants, consells comarcals i entitats locals interessades en les finalitats del nou organisme. Les comarques dels municipis fundadors sumen 2,9 milions d’habitants.\nL’Associació constitueix un punt de partida que treballarà amb la voluntat d’anar incrementant progressivament la seva representativitat com a interlocutor dels temes que afecten el conjunt de la Regió Metropolitana.\nA banda d’escollir presidència i vicepresidències, la Nau Gaudí ha acollit una primera sessió de treball en la qual s’ha debatut sobre qüestions com ara infraestructures de mobilitat, habitatge, sostenibilitat i l’impuls de zones de baixes emissions. També s’han aprovat els estatuts de l’organisme i la participació econòmica de cada municipi que anirà en funció del volum de població.


La campanya #SoyMayorNoIdiota ha estat un éxit!\nLes patronals bancàries signaran un nou Protocol Estratègic per Reforçar el Compromís Social i Sostenible de la Banca, per aconseguir una economia inclusiva per a tothom.\n25/02/2022: El reconeixement de les dificultats d’alguns col·lectius de la població com la gent gran per accedir a les noves tecnologies, és una necessitat i serà atesa gràcies a les demanes rebudes. Algunes de les mesures d'aquest protocol són les següents:\nAmpliació de l'atenció presencial i l'ús d'un canal prioritari per les persones més grans de 65 anys, i persones amb discapacitats.\nFormació del personal per donar una atenció adequada en aquests casos.\nAccessibilitat de les aplicacions i pàgines Web.\nFormació per a col·lectius en situació de vulnerabilitat digital per evitar possibles fraus, així com un seguiment dels resultats per part de les entitats bancàries i el govern estatal.\nPots llegir més sobre aquesta notícia aquí


Què diu Súmate de la polèmica sobre el bilingüisme a TV3?\nConfidencial Què diu Súmate de la polèmica sobre el bilingüisme a TV3?\nConfidencial 02/07/2020 05:00\nEls dirigents de Súmate\nL'entitat de castellanoparlants independentistes Súmate, que ha aportat al procés figures com Eduardo Reyes, Gabriel Rufián i Antonio Baños, no ha dit la seva oficialment sobre la polèmica dels continguts bilingües a TV3, agitada per les crítiques de la consellera de Cultura, Mariàngela Vilallonga, arran de l'emissió a la televisió pública catalana de Drama, una producció de TVE en català on també es parla en castellà.\nNi Reyes, diputat d'ERC al Parlament, ni l'actual presidenta de la plataforma, Montse Sánchez, s'han pronunciat sobre la qüestió (a Twitter, si més no). En canvi, una altra cara coneguda de l'entitat com l'alt càrrec de la Generalitat José Rodríguez (sobrenomenat Trinitro) no només ha difós una irònica piulada del filòleg Pau Vidal ("Encara no m'he refet de que bé que reflectien la realitat barcelonina Vicky Cristina Barcelona o Biutiful. És que tenim una realitat que no ens la mereixem..."), sinó que ha dedicat un fil de Twitter a una reflexió sobre la necessitat que TV3 emeti continguts com Drama, dirigits al públic jove.\nEn la seva anàlisi, que té en compte que "la sèrie promou de forma inconscient el bilingüisme social" i que "molts sociolingüistes" indiquen "que aquesta ideologia porta a la minorització del català", hi conclou: "No m'atreveixo a satanitzar-la com fan alguns, ni tampoc a dir que TV3 té com a funció reproduir el bilingüisme que es parla als carrers".\nPer la seva part, l'exdiputat de la CUP i dirigent de l'ANC Antonio Baños s'ha fet ressò de tuits que assenyalen que el principal problema que assenyala el cas de Drama és que TV3 no té diners per fer ficció pròpia en català, i d'un altre que ironitza sobre el fet que una sèrie de TV3 només en català sigui considerada poc realista però no La ciudad de los prodigios d'Eduardo Mendoza, íntegrament en castellà.\nGabriel Rufián, el portaveu d'ERC al Congrés, també ha reaccionat sobretot mitjançant retuits. S'ha fet ressò d'un comentari que descriu TV3 com "una estructura de supervivència cultural, no un mirall de la societat", però també d'un altre que considera un acudit que s'hagi discutit tant sobre les llengües que es fan servir a Drama.\nDurant les darreres hores, el presentador del TN Vespre, Toni Cruanyes, ha rebut a la xarxa per haver elogiat la sèrie, el mateix que l'exalt càrrec d'ERC a la Generalitat, editor i columnista Eduard Voltas, el qual ha considerat que "hi ha maneres tòxiques d'estimar una llengua" i que l'allau de queixes per l'emissió de Drama ha estat un "festival de toxicitat". Rufián ha repiulat el missatge de Voltas.\nQuina entitat del procés recorre a l’astrologia?\nSúmate Tv3 Mariàngela Vilallonga Eduardo Reyes Gabriel Rufián Eduard Voltas Antonio Baños


Les opinions referents del 2020\nNiño-Becerra, Xavier Marcet i Joan Marí lideren el rànquing en un any en què tothom busca els experts per entendre què passa i, sobretot, què passarà després\nper Neus Navarro Delegada a València València. 29 de desembre de 2020 05:30\nSantiago Niño Becerra parla amb VIA Empresa | Caterina Barjau\nNo deixa de ser curiós que l'article d'Opinió més llegit en tot aquest any 2020 siga el publicat el dia 15 de març. Quan encara no sabíem el que havia de venir, el catedràtic d'Estructura Econòmica IQS School of Management Santiago Niño-Becerra saludava als lectors de VIA Empresa amb un "Good morning, Vietnam" fent una reflexió que parlava del futur: "L'economia es confina per a adaptar-la a una nova dimensió i per a implementar el nou model. Estem en la Tercera Fase de la crisi". És la seua tesi, que el canvi de model ja va començar amb uns anys i que ara, en plena pandèmia, s'ha accelerat la seva arribada.\nAl seu article també analitza com en aquells primers dies de març, de la primavera que no va poder ser, "el virus ha caigut del cel: les borses s'han desinflat, l'oferta s'està reduint (i la reducció de capacitat productiva, penso que vindrà després), s'està reorganitzant el sistema de treball amb el treball a distància amb el que suposa d'estalvi de costos...". Un dibuix, el seu sempre tan personal i contundent, del que ha estat aquest 2020.\nEn el ranking sempre interessant de qui és l'opinador més o menys llegit, una vella costum a la Redacció de VIA Empresa per Nadal, el consultor en estratègia i innovació Xavier Marcet també té el seu lloc d'honor, inevitablement. El seu "12 coses que les empreses poden fer davant el coronavirus" ha estat per a molts un manual en aquesta crisi en què, com descriu, "l'efecte domino va resultar imparable: distanciament social, paralització d'una part del cicle econòmic, col·lapse hospitalari, xifres de contagis i de morts espantoses". També és interessant la seva anàlisi de la qual ha ser la recuperació post-pandèmia: "El més lògic seria que tinguéssim una crisi en forma de V molt pronunciada, caiguda molt profunda de gairebé el 10% del PIB i recuperació molt vigorosa. Però cal superar la V, el pendent serà de vertigen. A més, estem en una pandèmia, és a dir, aquesta vegada no hi ha zones al món que siguin mercats sanejats. No hi ha mercats refugi".\n"El més lògic seria que tinguéssim una crisi en forma de V molt pronunciada" defensa Marcet en el segon article més llegit de 2020\nA l'abril, quan encara ens sentíem al túnel, el director de la Unitat de Clústers d’ACCIÓ, Joan Martí Estévez, publica un article que s'ubica junt als optimistes, que també els hi hagut en aquesta estranya crisi. "La COVID-19 i els clústers: llum que entra per les esquerdes" explica com els clústers han de ser "un vector de canvi, lideratge i efecte tractor" i posa l'exemple de diferents iniciatives que ja mostren com s'estan articulant respostes d’urgència pel curt termini, "al mateix temps que impulsen projectes transformadors per generar capacitats amb visió de futur. Emergeix de nou la necessitat d’esdevenir organitzacions ambidextres que exploten i, alhora, exploren".\nPolítica, llengua i infraestructures\nEn quarta posició es cola un article que sembla ser d'una altra època, d'un altre món. És pre-pandèmic i el signa, de nou, Santiago Niño-Becerra: "Talante i resultats". Parla sobre el marge econòmic del nou Govern espanyol, amb dues formacions com PSOE i Unides Podem treballant colze a colze, i sobre la importància del mandat europeu, ja que com sol mantenir l'autor, "a Brussel·les li importa un rave quin Govern governi a Espanya, el que li importa és que aquest Govern compleixi amb els mandats que se li dictin per arribar a aquests objectius, i això va quedar clar ja abans de les anteriors eleccions".\nEn un any en què hem estat premiat per la difusió de la llengua catalana a través del periodisme amb el Premi Llengua Nacional, un article com el de Josep Maria Recasens, exdirector general de Comerç, defensat el consum en català té tot el sentit del món. "Consum en català: és el teu dret" aprofundeix en l'efemèride dels deu anys des de l’aprovació del Codi de Consum de Catalunya, celebrat aquest juliol. I tot i que Recasens reconeix l'esforç empresarial, argumenta que avui dia "cal una acció decidida de les Administracions prop de les empreses per tal que assumeixin els deures que els incumbeixen en matèria lingüística".\nEl Vallès és una comarca important en la història de VIA Empresa, dons la seua redacció s'ubica a Sant Cugat del Vallés. És per això que les opinions de Fem Vallès, la plataforma socioeconòmica per al desenvolupament comarcal, també troben el seu espai a la nostra publicació, que busca ser altaveu del territori català en el seu conjunt. Manel Larrosa, membre de la plataforma, explicava en "Barcelona se’n va" que el país no té projecte perquè l’únic vigent i preponderant és Barcelona com a ciutat global. "Ja hem assenyalat en altres articles com els pressupostos de la Generalitat recolzen aquest dopatge en despesa corrent i inversió, com els de l’Estat ho fan respecte Madrid", mantenia Larrosa.\nEl sisè article més llegit d'enguany el signa Genís Roca, consultor i conseller de VIA Empresa i, des d'enguany, també coordinador -juntament amb Victòria Alsina- de Catalunya 2022, un grup d'experts per superar la crisi per la COVID que busquen mobilitzar recursos i talents. "Indisposició general: cansats d’empoderar-nos" és un article dur, crític i també pre-pandèmic, publicat al gener de 2020. En ell, Roca assegura que "hi ha una escena dominada per projectes individuals i personals de gent engolida en la trampa de només poder explicar-se pel projecte en curs". I casualment és també molt profètic del que poc després va arribar: "A vegades cal estar un temps, el que sigui, fent poca cosa. Per netejar. Per observar. Per pensar-hi. Per deixar passar el temps i que la vida et porti nous escenaris. I aquests moments poden ser moments de creixement, de salut, de transició. Per avançar, sovint cal parar". Qui ho anava dir que dos mesos després el confinament ens obligaria a parar de veritat?\nMedi ambient i màgia, molta màgia\nEl virus i les seues conseqüències han posat la mirada també al medi ambient. Viure més sosteniblement és una de les lliçons que deixa la Covid-19 entre les moltes que tothom assegura haver aprés. Sobre ramaderia venia a parlar Alba Reguant, professora veterinària a l'Escola Agrària del Solsonès, a "La ramaderia en el punt de mira", on recordava que "el sector ramader representa només el 7% de les emissions de gasos d'efecte hivernacle, davant del 27% del transport, el 19% de la indústria o el 17% de la generació d'electricitat". El seu també és un article anterior a la pandèmia, però si es llegeix avui dia s'intepreten amb més força els seus missatges. Com aquest, que recull que "el dia que no tinguem pastores que gestionin el territori, el dia que la carn que consumim sigui de laboratori, aquell dia, serem conscients de tot el que aquest sector aporta a la nostra societat".\nEl novè article més llegit el signa Esteve Almirall. "Saps quins són els teus números màgics?" és una curiosa explicació de la descoberta que el professor i director del Center for Innovation in Cities d’ESADE fa sobre el fet que les organitzacions tenen números màgics. "I no només això, sinó que hi ha empreses que dediquen força temps i esforç a descobrir-los i un cop els coneixen els fan servir per créixer, per fer màgia!". Algorismes són també aquest números màgics, "llindars que plasmen tot això en magnituds sobre les quals és fàcil actuar i preparar estratègies", explica l'autor.\nPer últim, a l'octubre, el consultor i economista Mariano Hermosilla es feia una pregunta: "És Espanya un Estat fallit?". El desè article més llegit de 2020 dissecciona les habilitats de l'Estat espanyol amb la perspectiva del confinament, la desescalada... i manté que "la COVID-19 està suposant per a l'Estat una prova d'estrès sobre la seva capacitat per a complir o no amb la seva missió". Crític amb les polítics governamentals, Hermosilla afirma que Espanya "no compleix amb la seva missió, que no és una altra que la de protegir als seus ciutadans".\n'Talante' i resultats\nConsum en català: és el teu dret


El Port i el fotoperiodisme s’estrenen als Mañé i Flaquer | FET a TARRAGONA\nPublicat el 6 de Juliol, 2020\nPresentació dels premis de periodisme Mañé i Flaquer, davant la Confraria de Pescadors del Serrallo. D’esquerra a dreta: Coia Ballesté, presidenta del Col·legi de Periodistes a Tarragona. Josep Maria Cruset, president del Port. Eduard Rovira, alcalde de Torredembarra. I Josep Bertran, cap de relacions institucionals de Repsol. Foto: Col·legi de Periodistes de Catalunya.\nUna riuada, una explosió química, un temporal i una pandèmia. Quatre fets imprevistos i de gran magnitud han posat a prova la societat tarragonina en només nou mesos i han tensionat com mai els mitjans de comunicació del territori. Quatre fets que, per si sols, poden originar desenes de bones històries a explicar.\nEn aquest context, es convoca una nova edició dels premis periodístics de referència del sud de Catalunya: els premis Mañé i Flaquer que arriben a la 33a edició amb una novetat: la categoria ‘Fotoperiodisme Camp de Tarragona’ que, dotada amb 3.000€, guardonarà una imatge vinculada informativament a aquestes comarques. El nou premi vol posar en valor la fotografia com a gènere periodístic i la feina dels reporters gràfics.\nEls premis incorporen la categoria de fotografia per posar en valor la feina dels reporters gràfics\nAquesta categoria se suma a les ja convocades en les darreres edicions: el premi ‘Periodisme Camp de Tarragona’, dotat amb 8.000€; el de Turisme, dotat amb 6.000€; i el de Comunicació Local, dotat amb 3.000€. En total, la nit dels guardons, el proper 20 de novembre, es lliuraran 20.000€ a diferents professionals.\nEls guardons, ara també amb el suport del Port de Tarragona, volen ser un referent a tot el país\nUna altra novetat és la posada en marxa del pàgina web www.premimanyeiflaquer.cat que ofereix tota la informació actual, la història del guardó creat el 1970 i una biografia de Joan Mañé i Flaquer. Els participants en l’edició d’enguany hauran d’haver publicat els seus treballs entre l’1 de setembre de 2019 i el 31 d’agost de 2020. El termini de presentació serà el 5 d’octubre.\nI una tercera novetat remarcable és la incorporació del Port de Tarragona com a col·laborador d’uns guardons que organitzen l’ajuntament de Torredembarra, la demarcació de Tarragona del Col·legi de Periodistes de Catalunya i l’empresa Repsol. La participació econòmica de l’Autoritat Portuària ajuda a consolidar els Mañé i Flaquer en el panorama de convocatòries en aquest àmbit.\nCoia Ballesté, en nom del Col·legi, ha agraït la implicació d’institucions i empresa per donar una embranzina a uns premis que volen remarcar la bona feina en temps de moltes “precarietats laborals”.


maifemcim.cat: La Taverna, la Cogulla (1.063 m.) i la Rovellosa\nTemps aproximat: 5 h. 15 m. (10 km.)\nPrograma: Sortirem a l’hora esmentada, agafarem l’autopista en direcció a Martorell i passat Vilafranca del Penedès pararem a fer un tallat a l’àrea de servei del Penedès. Agafarem l’autopista AP-2 direcció Lleida fins a la sortida 9 de l'Espluga de Francolí, on seguirem direcció Vilanova de Prades i després fins a Margalef.\nItinerari: Anirem amb cotxe fins al principi de la presa de Margalef (desviament a l’esquerra, abans d’arribar a Margalef). Seguirem una pista de ciment fins a una zona de pàrquing i picnic. Sortirem des de aquí i baixarem a creuar el riu Montsant per un gual de ciment.\nPujarem fort i uns metres abans de la pre4sa agafarem a la dreta un camí ample de terra. Vorejarem l’embassament fins a travessar el barranc de la Taverna per sobre d’un pont penjant (15 min.).\nDeixarem un sender a la dreta i pujarem unes escales per iniciar l’itinerari del barranc de la Taverna (indicador Itinerari nº. 3) amb un tram de forta pujada.\nA l’altre costat del barranc veurem els cingles de la Taverna i la carena de la Rovellosa, per on tornarem. Hem de creuar el barranc i ascendir fort ata pel marge hidrogràfic esquerre del barranc. Més amunt, entre frondosa vegetació, el sender remunta el barranc entrant i sortint del seu llit.\nArribats a una cruïlla (1 h. 45 m.), deixarem el sender planer que continua recte i agafarem un caminet a mà dreta que remunta fort (indicador del racó del Teix).\nEn pocs minuts arribem a una bifurcació i al racó del Teix. Es tracta d’una balma semicircular, la cova del teix, que tanca el barranc. Hi ha un tronc buidat (al Montsant s’anomenen bassi) que recull l’aigua d’un degotall, i el teix de la Cova, un grandiós i vell exemplar de teix declarat arbre monumental. Bon lloc per esmorzar. Un cop visitats, retrocedirem fins a la bifurcació i ens enfilarem a la serra Major, on seguirem un sender a la dreta (oest) que ens menarà a la Cogulla (1.063 m. – 2 h. 45 m.). És el cim més elevat de la zona occidental del Montsant, vèrtex geodèsic i bona vista.\nLa baixada la farem cap al Nord-oest, per un sender poc fressat i un xic perdedor, seguint marques de pintura vermella i fites. Arribats a una bifurcació amb una gran fita (3 h. 15 m.), haurem d’anar a la dreta, rumb Nord-oest, seguint l’indicador de l’itinerari 3.\nResseguirem la carena de la serra, que ens regala bones vistes sobre el barranc de la Taverna, a la dreta, i el barranc de la Coma Closa i la serra del Tossal Clos, a l’esquerra.\nEl sender s’enfila per una roca inclinada que se supera fàcilment amb l’ajuda de les mans.\nPoc després es passa entre dues roques i es puja una graonada fins al llom del serrat: és el grau de la Rovellosa. A partir d’ara anirem baixant entre matolls i pins cap al barranc de la Coma Closa.\nMés endavant es davalla pel grau de les Figueres, sender esglaonat que fa un ampli retomb i ens acosta als cingles que envolten la Coma Closa.\nA la part final del recorregut entrarem en una zona més ombrívola, baixarem per una canal amb esglaons i atenyerem el riu Montsant. L’haurem de creuar per damunt d’unes pedres. A l’altre costat hi ha un camp de fruiters i un camí ample que hem de seguir a la dreta (est) fins a una pista cimentada que ens durà al cotxe.\nObservacions: Recorregut circular que explora el feréstec barranc de la Taverna, visita un teix (arbre) monumental i l seva cova, i s’enfila per sobre dels 1.000 m. per assolir el cim de la Cogulla, entre altres elements d’interès. Coneguem-los....\nDinarem al restaurant Els Tres Pins de Margalef. Entrant al poble, a l’esquerra, amb piscina. Tel. 977 81 92 57 – 695 86 79 77 – 653 40 85 03. Tornarem a casa als voltants de les vuit de la tarda.\nUbicació: 43371 Margalef, Espanya


El PSOE confia que l'1-O 'no es faci' perquè és 'il·legal'\nEl PSOE confia que l’1-O ‘no es faci’ perquè és ‘il·legal’\nJosé Luís Ábalos: 'Animem que no es faci i tindrem una campanya activa perquè no es faci i perquè la ciutadania no entri en aquest simulacre'\nEl secretari d’Organització del PSOE, José Luís Ábalos, espera que el referèndum de l’1-O ‘no es faci’ perquè és ‘il·legal’ i ‘sense garanties’. ‘Animem que no es faci i tindrem una campanya activa perquè no es faci i perquè la ciutadania no entri en aquest simulacre’, ha declarat en roda de premsa. Ábalos ha dit que més enllà de la ‘Declaració Barcelona’, el PSOE proposarà altres mesures a partir de setembre per solucionar el conflicte i ha criticat l’actitud de ‘no abordar’ el problema del PP i ‘ignorar’ els catalans.\nÁbalos ha confiat que la consulta anunciada pel Govern ‘no arribi a produir-se’ perquè ‘no té cap garantia per ser anomenada com a tal’. En paraules del secretari, això mateix és el que va voler expressar la presidenta del PSOE, Cristina Narbona, quan va dir que el que hi hauria seria un ‘recompte’. ‘No té cap garantia per ser considerada amb seriositat’, ha apuntat. Ábalos ha dit que els socialistes continuaran insistint per trobar una solució i ha afirmat que ho faran abans de l’1-O. En aquest sentit, ha apuntat que tenen propostes ‘com a espai de trobada’ però no ha volgut avançar quines i s’ha limitat a dir que les exposaran a partir de setembre.


L’aplicació definitiva de la Zona de Baixes Emissions ha suposat un increment notable en les sancions respecte al 2020\n21 de de juliol del 2021. 23:47\nLa Guàrdia Urbana de Cornellà (Baix Llobregat) ha imposat en el primer semestre del 2021 un total de 29.138 sancions relacionades amb infraccions de les ordenances municipals de civisme i convivència, de trànsit, inspeccions a establiments públics o altres qüestions que entren dins les seves competències. La xifra de sancions relacionades amb infraccions cíviques ha augmentat aquest any respecte del primer semestre del 2020, així com les relacionades amb la Llei 4/2015 de Protecció de la Seguretat Ciutadana. Es mantenen en xifres similars les vinculades a l’ordenança municipal de tinença de gossos, i les que es deriven d’inspeccions en establiments públics.\nLa xifra total de sancions ha augmentat de forma notable respecte del 2020, en especial arran de les infraccions relacionades amb el trànsit, en aquest cas, molt vinculades a l’aplicació definitiva de la Zona de Baixes Emissions; s’imposen mitjançant un control automàtic de matrícules a l’àrea de Cornellà que està restringida als vehicles més contaminants.\nAlgunes dades a destacar són que han augmentat les infraccions sancionades per festes en domicilis: de 207 a 230, en relació amb els sis primers mesos de l’any anterior. Així mateix, es doblen les denúncies per soroll que acaben en aixecament de denúncia, de 57 a 121. Per consum de begudes a la via pública, han disminuït lleugerament, passant de 1.398 a 1.136 en total.\nL’acció de la Guàrdia Urbana reforça les campanyes informatives relacionades amb el civisme i la convivència. Per exemple, és el cas de les sancions relacionades amb embrutar la via pública, que han passat de 58 a 95 en aquests dos períodes de sis mesos. Les diferents infraccions relacionades amb la tinença de gossos (excrements a la via pública, no portar el gos lligat o censat, o les actes relacionades amb la tinença de gossos considerats perillosos) es mantenen: de 145 a 139.\nFinalment, també en reforç de les noves normatives sobre Vehicles de Mobilitat Personal (VMP) i les campanyes informatives portades a terme, les sancions s’han duplicat, passant de 201 a 465, sempre prenent com a referència els sis primers mesos del 2020 i el 2021.


Saint-Jean-Pied-de-Port Allotjaments vacacionals - Nouvelle-Aquitaine, França | Airbnb\nLloguers vacacionals a Saint-Jean-Pied-de-Port\nEls allotjaments vacacionals més ben valorats a Saint-Jean-Pied-de-Port\nLa casa independent es troba a 3 km de St Jean Pied de Port. En una zona tranquil·la, podreu recórrer les rutes de senderisme properes. D'estil rústic, aquesta antiga masia reformada és molt confortable. Submergeix-te a l’ambient de les cases tradicionals basques mentre gaudeix d’equipaments moderns. A la part exterior del jardí s’ofereix una vista sobre les muntanyes basques.\nSUPERANFITRIÓNBloc sencer · 4 hostes · 3 llits · 1 bany\nSUPERANFITRIÓNBloc sencer · 5 hostes · 3 llits · 1 bany\nApartament 4/5 persones, 30m2 al cor del País Basc a la residència Pierre et Vacances. El parc d’Arradoy gaudeix d’un entorn excepcional a Saint-Jean-Pied-de-Port. Activitats a l’aire lliure. Tots els viatgers són benvinguts.\nEquipament i serveis que triomfen als allotjaments vacacionals a Saint-Jean-Pied-de-Port\nAltres allotjaments vacacionals fantàstics a Saint-Jean-Pied-de-Port\nSUPERANFITRIÓNShared room4.87 (191)\nSUPERANFITRIÓNSuite amb entrada independent sencera4.94 (65)\nSUPERANFITRIÓNPrivate room4.76 (224)\n300 yr old Ancient Basque Farmhouse Super views\nSUPERANFITRIÓNApartament sencer4.74 (46)\nSUPERANFITRIÓNApartament sencer4.9 (50)\nAppartement indépendant dans la montagne basque.\nBloc sencer4.94 (35)\nSUPERANFITRIÓNApartament sencer4.86 (38)\nXalet sencer4.83 (74)\nSUPERANFITRIÓNApartament sencer5 (10)\nT3 entre mer et montagne Biarritz et foret d'Iraty\nSUPERANFITRIÓNAllotjament agrícola4.86 (49)\nApartament sencer5 (11)


La Conca Dellà (Pallars Jussà) ha estat una àrea ocupada des d'època antiga. Es coneixen alguns vestigis anteriors a l'ocupació romana.A partir del segle I aC, amb la fundació de la ciutat romana d'Aeso, es propicià que aquesta zona fos intensament poblada, ja que la influència de la ciutat provocà l'assentament de les viles, és a dir, assentaments dedicats a l'explotació agrícola i ramadera.\nUna part de la ciutat romana d'Aeso s'ha preservat al subsòl de l'actual població d'Isona i l'altra es localitza a la zona de conreu hortícola contigua a la vila. Avui ja es coneix part de la seva muralla i s'espera que en futures campanyes d'excavacions arqueològiques quedarà al descobert l'estructura interior de la ciutat.\nAeso, punta de fletxa de la romanització de la Catalunya interior, és una de les ciutats romanes menys conegudes, encara que no per això menys important. El període de romanització a Isona transcorre al llarg de cinc segles, des del final del II aC fins al IV dC.\nDesprés de la constatació arqueològica de l'existència d'un assentament ibèric, conegut amb el nom d'Eso, es pot parlar d'una primera ocupació romana: es tracta d'un campament militar del segle II aC. Al començament del segle I aC dóna pas a la creació d'una ciutat planificada de 4 hectàrees de superfície i amb un urbanisme similar al d'altres fundacions de la mateixa època.\nAl final del segle I dC Aeso es converteix en el "Municipium Aesonensis", una ciutat de ple dret que amb el pas del temps creix i s'expandeix fora del límit de les seves muralles, a la vegada que experimenta canvis urbanístics.\nEntre el final del segle IV dC i el començament del V dC la ciutat d'Aeso entra en una profunda crisi de la qual ja no es recuperarà. Alguns dels seus barris es despoblen i els habitants que continuen a la ciutat s'agrupen, probablement a la zona alta.\nEl llegat romà més important que ha arribat fins als nostres dies és l'excel·lent col·lecció de làpides epigràfiques trobades al terme d'Isona. A més de la vida de les famílies més importants de la ciutat, l'epigrafia ens ha permès de conèixer la vida de Luci Emili Patern, el personatge més distingit de la història d'Aeso, cèlebre centurió de les legions romanes, tres vegades condecorat per l'emperador Trajà.\n25650 Isona i Conca Dellà (El Pallars Jussà)


Baixbus al capdavant en provar el nou vehicle APTIS | Baixbus\nBaixbus al capdavant en provar el nou vehicle APTIS\nAquest nou vehicle s’emmarca en l’estratègia metropolitana d’electrificació de la flota de vehicles de transport amb emissions zero.\nEl dia 15 de gener de 2019 es va presentar, davant el Poliesportiu Salvador Gimeno de Sant Joan Despí, el nou prototip d’autobús elèctric (APTIS). L’acte va ser liderat pel vicepresident de Mobilitat i Transport de l’AMB i l’alcalde del municipi, Antoni Poveda, i el Director de Producte i Màrqueting de la Plataforma Autobús Elèctric APTIS, Fernando Sunyer.\nAPTIS destaca de la resta de vehicles per la seva forma que, sent una fusió d’autobús i tramvia, permet una circulació més còmode de passatgers i facilita l’accés de cadires de rodes i carrets. Així mateix, està proveït d’una zona lounge a la part posterior que permet asseure’s-hi com si d’un metro es tractés. A més, compta amb un 20% més de superfície envidriada, permetent la distribució de finestres panoràmiques, localitzades a la part davantera. Sense dubte, un pas endavant cap a la creació d’un sistema de transport confortable, accessible, sostenible i eficient.\nBaixbus hi és present, com a primer operador, en dur-lo a la pràctica al Baix Llobregat i poder ser capaç de demostrar els avantatges que el nou vehicle presenta en entorn urbà.


Asseguran�a de salut A-S Total - Assegurances m�diques de la M�tua General de Catalunya\nL'asseguran�a de salut m�s completa\nA la M�tua General de Catalunya no tenim clients, tenim propietaris. I amb els nostres propietaris hem decidit que amb la salut no volem sorpreses. Per aix� hem fet de l'A-S Total l'asseguran�a d'assist�ncia sanit�ria que li garanteix una cobertura integral i exhaustiva per a la seva salut i la dels seus, amb un quadre facultatiu a tota Espanya que compta amb m�s de 9.000 refer�ncies a Catalunya i Balears, on trobar� els professionals m�s qualificats i els millors centres hospitalaris concertats.\nAmb l'asseguran�a de salut A-S Total tindr�, entre d'altres cobertures:\nMetge de cap�alera, pediatra i totes les especialitats m�diques o quir�rgiques.\nHospitalitzaci� m�dica, obst�trica, quir�rgica i a la UCI il�limitades, amb llit per a l'acompanyant.\nExploracions radiol�giques, anal�tiques, medicina nuclear i qualsevol altra exploraci� complement�ria.\nServeis d'assist�ncia sanit�ria d'urg�ncies i teleconsulta m�dica 24 hores al dia, tots els dies de l'any.\nMedicines alternatives franquiciades (acupuntura, homeopatia, medicina natural).\nReembossament del 90% del cost, fins a un m�xim de 30.000 €, en la implantaci� de qualsevol tipus de pr�tesis internes, material biol�gic, material d'osteos�ntesi i osteotaxi, cadires de rodes i aparells de fonaci�.\nAssist�ncia en viatge a Espanya i a tot el m�n.\nEl convidem a consultar el llistat de cobertures de l'asseguran�a i comparar-lo amb altres assegurances m�diques del mercat. Se n'adonar� de fins a quin punt hem dissenyat l'A-S Total per a que sigui, senzillament, la millor asseguran�a de salut per a vost� i la seva fam�lia.


Blog - La Cambra i l’Ajuntament de Cerdanyola promouen la campanya ‘Queda’t amb Cerdanyola’ • Cambra Sabadell\nLa Cambra i l’Ajuntament de Cerdanyola promouen la campanya ‘Queda’t amb Cerdanyola’\nEtiquetes: comerç COVID19 coronavirus Cerdanyola Cambra comerciants vendre més Ajuntament Ajuntament de Cerdanyola Cambra de Comerç\nLa Cambra i l’Ajuntament de Cerdanyola han posat en marxa una nova campanya de suport al comerç i l’hostaleria de la ciutat ‘Queda’t amb Cerdanyola’. A la presentació davant els mitjans de comunicació van assistir l’alcalde, Carlos Cordón, la regidora de Promoció Econòmica, Empresa, Comerç i Ocupació, Carme Arché, el regidor de Serveis Econòmica, Javier Sánchez, el president de la Comissió de Comerç Interior de la Cambra, Josep Maria Porta, i el president de la Comissió de Relacions Institucionals de la Cambra, Lluís Sisquella.\nTots els ciutadans i les ciutadanes de Cerdanyola tindran a la seva disposició dos vals de 10 € o quatre de 5 € i que poden comprar a https://cerdanyola.bonoconsumo.es/. Deu euros seran per disposar-ne als comerços i establiments de serveis i els altres 10 €, a l’hostaleria de la ciutat. Podrà fer-se ús de cadascun dels vals en compres iguals o superiors al 50% de l'import del val en els establiments adherits a la campanya.\nTots els establiments de Cerdanyola del Vallès poden adherir-se, seguint les bases de la campanya. Els ciutadans els podran reconèixer gràcies a un adhesiu que els identificarà a l’accés dels establiments de comerç, serveis a la persona i de restauració, així com consultant la web de la campanya.


MAE. Exposició itinerant "Cartells teatrals modernistes" al Centre Cívic Joan Maragall\nMAE. Exposició itinerant "Cartells teatrals modernistes" al CC Joan Maragall\nDel 10.10.2018 al 29.10.2018\nL'exposició itinerant "Cartells teatrals modernistes" produïda pel Museu de les Arts Escèniques i Centre de Documentació - MAE-, visita el Centre Cívic Joan Maragall, del 10 d'octubre al 29 d'octubre.\nL'exposició es complementa amb una conferència sobre Ramon Casas i els cartells modernistes impartida per Xesco Ramos a Can Ginestar el 27 d’octubre a les 19h.\nEl fons de cartells de l’Institut del Teatre està format per més de 5.000 unitats que podem dividir en quatre etapes: els cartells modernistes (1888-1908); els de les dues primeres dècades del segle XX amb l’Art Decó; els de l'etapa d’entre guerres (fins al 1939 a Espanya); i, des del 1939 fins a la actualitat.\nDilluns de 16:00–20:30\nDimarts de 10:00–13:00, 16:00–20:30\nDimecres de 16:00–20:30\nDijous de 10:00–13:00, 16:00–20:30\nDivendres de 16:00–20:30\nTel. 934 70 03 30\nDilluns, a la tarda de 4 a 9 del vespre. De dimarts a divendres, al matí de 10 a 9 del vespre. Dissabte, al matí, d'11 a 8 del vespre


Una brutal agressió acaba amb el robatori de més de 2.000€ a Tarragona\nUna brutal agressió acaba amb el robatori de més de 2.000 euros en una botiga de Tarragona\nEls Mossos van poder identificar el lladre ahir dimecres, 11 de març\ndijous, 12 de març 2020 - 16:17h\nNou cas de robatori amb violència a la ciutat de Tarragona. Els Mossos d'Esquadra van detenir ahir un home de nacionalitat espanyola i veí de Tarragona, com a principal sospitós de colpejar i sostraure més de 2.000 euros al treballador d'un establiment.\nSegons ha explicat la mateixa víctima, el detingut va entrar al local, el passat dia 10 de febrer, amb la intenció de comprar una ampolla de vi. La víctima va indicar-li on es trobava aquest article i, aprofitant un moment de distracció, l'home va trencar-li una de les ampolles de vidre al cap i també li va propinar un cop de puny, per evitar que la víctima sortís de la botiga per demanar socors.\nAgredida i insconscient, la víctima no es va poder defensar\nAprofitant que es trobava inconscient, l'agressor va aprofitar i li va robar un sobre amb més de 2.000 euros en efectiu. Els Mossos d'Esquadra, en conèixer els fets, van iniciar una investigació que va concloure ahir amb la detenció a Tarragona de l’autor del robatori amb violència.\nEl detingut va passar a disposició judicial davant el jutjat en funcions de guàrdia de Tarragona i avui ja ha quedat en llibertat.\nA la llum els motius de la mort de la víctima del sagnant assassinat a Cambrils\nATENCIÓ: Troben l’home perdut a Vallmoll en un sorprenent lloc\nrobatori agressió comerç de Tarragona


Organografia vegetal/Flor/Inflorescència - Viquillibres\n< Organografia vegetal | Flor\nAquesta pàgina s'està elaborant i està inacabada.\nL'usuari Simonjoan hi està treballant i és possible que hi trobeu algun defecte. Us preguem paciència, però si voleu editar, comenteu abans qualsevol canvi.\nAquest avís és temporal, utilitzeu-lo només mentre esteu treballant activament en un article, com a molt durant uns dies.\nLa inflorescència és el conjunt de flors agrupades i, per extensió, la disposició de les flors sobre la tija en les angiospermes. Etimológicament prové del llatí inflorescere que significa literalment "cobrir-se de flors". Sovint les inflorescències presenten hipsofil·les en forma de bràctees i bractèoles.\nLa inflorescència pot presentar una sola flor, com en el cas de la magnòlia o el tulipa, o constar de dos o més flors com en el gladiol i el blat. En el primer cas es denomina inflorescència uniflora i en el segon se l'anomena pluriflora. Les inflorescències uniflores poden ser terminals com en la magnòlia, o axil·lars com en la camèlia, i consten generalment d'un pedicel i algunes bràctees. En els casos en què la inflorescència pluriflora simula una sola flor, com per exemple el capítol de les asteràcies, l'espàdix de les aràcies o el ciatio d'Euphorbia, se l'anomena genèricament pseudant.\nCimoses, definides o tancades quan l'eix acaba en una flor i el creixement passa a ser lateral\nEntre les inflorescències del tipus racemoses cal destacar-ne\nCapítol: les flors, sèssils, es disposen sobre un disc o receptacle envoltat per bràctees que constitueixen l'involucre.\nCorimbe: les flors surten de diferents punts de l'eix i es disposen terminalment al mateix nivell.\nEspàdix: espiga amb l'eix engruixit i flors unisexuals.\nEspiga: semblant que el raïm, amb flors sense peduncle.\nRaïm: les flors es disposen al llarg d'un eix al qual són unides per un peduncle.\nUmbel·la: els nusos de les flors estan tan pròxims que aparenten sortir totes del mateix punt i se situen al mateix nivell.\nEn aquestes inflorescències els meristemes apicals dels diversos eixos es consumeixen en la producció de flors. Per sota de la gemma terminal convertida en flor, altres gemmes laterals produeixen nous eixos. En aquest tipus d'inflorescències totes les flors són terminals. En les inflorescències cimoses la flor terminal de l'eix principal és la primera a obrir-se, seguida de les flors terminals del eixos de segon ordre, tercer ordre, etc.\nA més, les inflorescències cimoses poden presentar les flors sense peduncle i, en aquests casos, solen prendre un aspecte esfèric i reben el nom de glomèruls.\nFlabel o Ripidi\nEs tracta d'inflorescències que no segueixen cap patró específic per a la ramificació de l'eix floral i per això són molt variables. Són formades majoritàriament per la reunió de dues o més inflorescències simples, i es presenten només en alguns tàxons.\nCal citar, per exemple:\nAment que és una panícula contreta, normalment pèndula i generalment amb flors unisexuals com les de l'avellaner, i la noguera.\nPanícula o raïm de raïms\nSiconi (la figa)\nUmbel·la composta o umbel·la d'umbel·les\nObtingut de «https://ca.wikibooks.org/w/index.php?title=Organografia_vegetal/Flor/Inflorescència&oldid=52929»\nLa pàgina va ser modificada per darrera vegada el 28 des 2015 a les 22:02.


El diputat Salvador Aguilera ha defensat les prioritats de Podem en educació al ple de pressuposts d’avui.\nAguilera ha començat la seva exposició explicant el motiu pel qual Podem va presentar l’esmena a la totalitat de l’IBISEC i perquè finalment, fa uns dies, quan vàrem arrancar el compromís de reduir 70% el barracons, vàrem decidir retirar-la.\nEns hem de remuntar al 24 de setembre de 2015, quan en la comissió d’educació, cultura i esport, el PSOE va presentar la PNL nº 5119/2015 amb el títol: Realització anàlisi sobre l’estat de les infraestructures educatives de les Illes Balears.\nSí, pràcticament fa 15 mesos que aquesta PNLL va ser aprovada en seu parlamentaria, però hem trigat aquest temps per aconseguir que la conselleria d’Educació presentés el pla d’infraestructures per aquesta legislatura i també les prioritats per la següent.\nPersonalment m’he passat mesos demanant a la conselleria per a aquest pla d’infraestructures així com altra documentació i va ser impossible d’aconseguir-ho.\nVa ser justament en la negociació de les esmenes d’educació quan, per fi, la conselleria es va presentar el tant desitjat pla.\nSaben què era aquest pla? Quantes pàgines tenia? Un full d’excel per aquesta legislatura i un llistat de prioritats per als anys 2019-2023.\nCrec que es podran imaginar quina va ser la nostra sorpresa davant d’aquest fet. Davant d’això, vam decidir presentar l’esmena a la totalitat de l’IBISEC.\nDurant el procés de negociació per tenir un pla d’infraestructures com toca, es vàrem produir diferents reunions així com un intercanvi de correus electrònics i missatges amb el Director de Plaficació, el sr. Antoni Morante.\nFinalment, tenim aquest document, diu mentre el mostra. I que no tenim, només nosaltres sinó tota la ciutadania, la setmana passada va ser presentat a tota la societat civil i que avui per avui es pot consultar en la web de la conselleria.\nPodem valorem molt positivament aquest document, un document que fa lustres que hauria de ser públic per saber quines son les necessitats reals dels nostres centres educatius, l’estat en que avui es troben i quines són les actuacions que l’IBISEC portarà a terme.\nPer què es important aquest document per a tota la comunitat educativa? Entre altres elements tenim:\n1.- Exigibilitat. És un document que comporta una obligació i un compromís per dur a terme la construcció de nous centres, l’ampliació d’altres, les grans i petites reformes, etc.\n2.- Planificació. El Govern ha tingut (i sabem que des del primer moment ha estat i continua treballant) que plasmar i prioritzar quines seran les actuacions que durà a terme en els nostres centres educatius.\n3.- Transparència. Tota la societat civil podrà consultar aquest document, sabent el motiu de la priorització de les actuacions, quines es duran a terme, el cost econòmic, etc….\nI per què també es molt important per a Podem? Per què hem aconseguit plasmar el compromís firmat en l’acord de mínims de la reducció del 70% dels barracons de les Balears. Així com la seva temporalització.\nDes de Podem mirem amb optimisme cap al futur tenint present l’objectiu de “zero barracons” molt aviat. Així com i no menys important, tenir unes infraestructures dignes per a la nostra comunitat estudiantil.\nAquest pla d’infraestructures serà un document viu ja que periòdicament ens reunirem amb la conselleria i amb l’IBISEC per veure el seu desenvolupament, per tant estarem vigilants en l’execució d’aquest pla.\nTambé animem a tota la comunitat educativa, famílies, alumnat, sindicats, plataformes i persones a títol individual, a què ajudin a millorar aquest document i fer arribar les seves peticions per ser incloses en el document.\nEl lliurament del Pla per part de la conselleria va fer que retiressim l’esmena.\nCom tothom sap, Podem va firmar amb el Govern un acord per aprovar el sostre de despesa.\nEl punt cinquè recollia el següent:\nS’acorda un augment substancial de l’import assignat en l’àmbit d’educació en termes plurianuals que es concreti en el 2017 en partides que prioritzin preferentment els objectius de disminuir ràtios, recursos per a l’atenció a la diversitat, millorar el mobiliari escolar, construir infraestructures, obtenir nous equipaments per a la Formació Professional i actualitzar els que hi ha, reduir el nombre de barracons i dotar de més capacitat de gestió a l’IBISEC per tal d’accelerar el canvi a l’àmbit educatiu.\nD’altra banda, abans de la presentació de l’avantprojecte, també Podem es va seure a negociar amb el Govern un acord de mínims.\nD’aquesta negociació el resultat va ser el següent:\n1- Contractació de docents per 1.8 M €, es a dir, 120 docents més en centres públics per al pròxim curs.\n2.- IBISEC: 6 M per al pressupost que ve, dels quals 2M € del Pressupost de 2017 i 4M € que s’obtindrien del remanent de l’exercici 2016. Hi haurà 2 arquitectes més.\n3.- Atenció a la diversitat: Increment de 0,3 M€\nI per acabar i no menys important, hem deixat per al final l’acord que es va firmar l’any passat per als Pressupostos de 2016.\nEn aquest document es comprometia a destinar, a l’educació, entorn del 30% de qualsevol millora pressupostària, que permetés incrementar la despesa de la Comunitat Autònoma.\nRecordem que en el document s’especificava on la conselleria d’Educació i Universitat s’havien de destinar prioritàriament a:\nMalauradament no s’ha produït una millora del finançament autonòmic per part de l’estat. Esperem que aquest front comú del que tantes vegades hem parlat en aquest Parlament pugui ser aviat una realitat.\nAvui per avui seguim patint una infradotació per a les nostres illes, repetint aquest mantra una vegada més. Fins que no es solucioni aquesta qüestió, veurem com no ni haurà sous suficients per a fer-hi front la sanitat, serveis socials i l’educació.\nNo renunciem a arribar als 1.000 milions d’€ i si es possible més, que des de tota la comunitat educativa es demanava per aquests pressupostos.\nPatim un dèficit històric en infraestructures i hem de continuar treballant per a que desapareixin aquests 108 barracons que tenim en les illes de Formentera, Eivissa, Menorca i Mallorca. Hem de construir noves escoles i instituts, ampliar alguns centres i fer front a les millores necessàries en molts de centres.\nTampoc podem oblidar la disminució de les ràtios. Aquest tema ha sigut recurrent tant en aquest ple com a la comissió d’educació. El Govern està incomplint el compromís de tenir 20 nines o nins d’infantil en les aules que va firmar l’estiu passat amb els sindicats. Com donen solució a aquest tema?\nHem de fer present, encara que reconeixem la tasca de l’actual govern, que fins 2019 patirem les retallades del PP en educació i tenim molta feina per davant.


Entrevista a Juci Nelio | el Nou\nENTREVISTA A JUCI NELIO\nPropietària del centre d’estètica Juci Nails\nREDACCIÓ AÏNA GALCERÁN · Fotografies: Desire By Me · Col·laboració de Saló de Bellesa Bassols\nJuci Nelio va començar a estudiar estètica amb només setze anys.\nQuan la brasilera va arribar a Catalunya, no va poder homologar els seus estudis, fet que va provocar que tornés a estudiar estètica i perruqueria. Després de treballar en diferents centres de bellesa, va decidir obrir el seu negoci a Palafrugell.\nFa poc més d'un any de l'obertura de Juci Nails. Com descriuríeu el vostre negoci?\nL'objectiu de Juci Nails és que les clientes puguin gaudir d'un espai amb encant mitjançant tractaments de bellesa. Tractem de fer tot el possible perquè se sentin cuidades i mimades, per a nosaltres, és molt important que marxin del centre satisfetes i amb un somriure gegant. La COVID-19 ha paralitzat molts sectors.\nCom us ha afectat a les estètiques i perruqueries?\nEns ha afectat molt. Hem estat tancats gairebé dos mesos, i la situació ha sigut molt difícil. Recentment, hi ha hagut un segon tancament de quinze dies que tampoc ha estat fàcil per a nosaltres. Aquesta pandèmia ens ha tocat a tots i esperem superar-la al més aviat possible.\nDurant els mesos de confinament va sorgir el servei a domicili. Amb la reobertura del centre, seguiu oferint aquest servei?\nSempre he fet el servei a domicili, a mi sempre m'ha funcionat. Tot i això, durant els mesos de\nconfinament, vaig deixar de fer-ho per garantir la seguretat de les clientes i la meva. Només feia el servei a domicili de productes.\nA més de les manicures i les pedicures, quins serveis de bellesa oferiu?\nOferim una gran varietat de serveis, destaquem els massatges els tractaments facials i els tractaments d'estètica i perruqueria. A més a més, tenim moltes propostes per la campanya de Nadal.\nLes xarxes socials estan molt actives, quin contingut poden veure els vostres seguidors?\nHem renovat les xarxes fa molt poc. Intentempenjar notícies i consells d'estètica i perruqueria d'una manera entenedora i divertida per tal que les clientes puguin cuidar-se també des de casa.\nCom prepareu l'any 2021?\nEns formem contínuament per oferir un servei especialitzat i conèixer les tendències del moment, així doncs, per aquest nou any tenim preparades moltes novetats que aviat coneixereu!


Enèsima detenció de l'opositor Navalni per organitzar manifestacions\nAlerta entre el col·lectiu LGTBI per l'assassinat d'una activista assenyalada en una pàgina homòfoba\n2 min. Barcelona 24/07/2019 13:03\n651x366 Navalni amb la seva dona, Julia, en la manifestació de dissabte passat a Moscou / TATYANA MAKEYEVA / REUTERS Navalni amb la seva dona, Julia, en la manifestació de dissabte passat a Moscou / TATYANA MAKEYEVA / REUTERS\nNova detenció d'Aleksei Navalni, bloguer crític amb el Kremlin, quan sortia de casa seva a Moscou. L'opositor ha anunciat, ell mateix, que uns policies l'han arrestat aquest dimecres quan es disposava a sortir a córrer i l'han acusat d'organització reiterada de mítings no autoritzats.\n"És cert això que diuen que l'esport de vegades és perjudicial", ha ironitzat Navalni en un vídeo enregistrat a la comissaria de policia i publicat al seu compte de la xarxa social Instagram en què detalla que està amb la roba d'esport, "com un ximple", mentre espera per declarar. L'opositor, que s'ha fet cèlebre per les seves denúncies de corrupció en les altes esferes de Rússia, ha indicat que quan sortia de casa s'ha trobat amb una furgoneta plena d'agents antiavalots.\nAquesta és l'enèsima detenció de Navalni, condemnat en diverses ocasions a penes d'arrest administratiu per organitzar o participar en manifestacions no autoritzades, com la de dissabte passat, quan va convocar milers de persones a Moscou en protesta per l'exclusió de la llista de candidats crítics amb Vladímir Putin per a les eleccions legislatives convocades per al 8 de setembre.\nEl dia 1 de juliol Navalni va ser condemnat a deu dies d'arrest per haver participat a mitjans de juny en un míting no autoritzat en suport del periodista d'investigació Ivan Golunov, detingut i acusat de tràfic de drogues en un cas "fabricat "pels mateixos policies.\nLa detenció de Golunov va provocar una onada de protestes que va culminar amb el reconeixement del ministre de l'Interior, Vladímir Kolokoltsev, que no hi havia cap prova que inculpés l'informador. Arran d'aquest reconeixement, Putin va destituir dos generals de la policia.\nAssassinat d'una activista LGTBI\nD'altra banda, diversos defensors dels drets dels homosexuals han demanat a les autoritats una investigació per les amenaces de mort que han rebut després de l'assassinat de la coneguda activista LGBTI Yelena Grigorieva, el cap de setmana a Sant Petersburg, segons ha informat aquest dimecres el grup LGBT Vijod. La petició, signada per set activistes que apareixen a la llista negra d'una pàgina web homòfoba, en la qual també figurava Grigorieva, ha estat enviada al ministeri de l'Interior.\nEls activistes assenyalen que el lloc, creat al gener, va publicar una llista de persones i organitzacions vinculades amb la defensa dels drets dels homosexuals perquè els homòfobs poguessin "caçar-los".


Josep A. Pérez/ACN 21:55 24/01/22\nEn les comarques de Ponent, la Noguera destaca amb 240 propietats immatriculades, 106 llocs de culte, 119 terrenys i 15 edificis civils. Segueix la Segarra amb 111 llocs de culte, 105 terrenys i 21 edificis\nli església te miler qué pertanyen\nPedro Sánchez, i el cardenal Juan José Omella ©FernandoCalvo\nLa previsió és que el govern posi en coneixement de les entitats locals i dels registres aquesta informació i es puguin, d'aquesta manera, iniciar els processos de regularització que, si escau, poguessin correspondre. A aquests efectes, l'Església manifesta el seu compromís de col·laboració per facilitar tals processos\nDestaca la situació de les comarques de Lleida, on es concentren els municipis amb un major nombre d’immatriculacions. Les comarques que concentren la major part de les immatriculacions, amb uns percentatges de concentració superiors al 7 %, són el Pallars Sobirà, l’Alt Urgell, el Pallars Jussà i l’Anoia.\nUnió de Pagesos denunciava l'any 2018 que els bisbats de Vic i Solsona s'han apropiat de 430 béns públics i privats els últims vint-i-cinc anys.\nEn les comarques de Ponent, la Noguera destaca amb 240 propietats immatriculades, 106 llocs de culte, 119 terrenys i 15 edificis civils. Segueix la Segarra amb 111 llocs de culte, 105 terrenys i 21 edificis. Al Solsonès l'església compta amb 45 llocs de culte, 60 terrenys i 11 edificis. Pel que fa al Segrià 31 llocs de culte estan inscrits a l'església juntament amb 33 terrenys i 9 edificis, a les Garrigues són 30 els llocs de culte, amb 23 terrenys i 18 edificis, i finalment al Pla d'Urgell hi ha 13 llocs de culte, 16 terrenys i 6 edificis que van revertir al clero.\nPel que fa a les comarques del Pirineu les xifres es poden consultar en viurealspirineus.cat\nLes dades consten al conjunt dels registres de la propietat de Catalunya, d’on les ha obtingudes el Departament de Justícia. Ara, es poden consultar a través d’aquest mapa interactiu, que ofereix informació sobre el nombre de finques, el tipus, la ubicació, el registre corresponent i la titularitat dels immobles. Mapa de les immatriculacions a l’abast de tothom


Apartment Geroev Sibiryakov Voronezh Rússia - Ofertes d'hotels amb els MILLORS DESCOMPTES EN LÍNIA\nConvenientment situat a Voronezh, Apartment Geroev Sibiryakov és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Geroev Sibiryakov també ofereix moltes instal.lacions per enriquir la seva estada a Voronezh. Habitació familiar, ascensor, àrea de fumadors són només algunes de les comoditats que fan que Apartment Geroev Sibiryakov sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, llits extrallargs (> 2 metres), aparell de televisió, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Geroev Sibiryakov la base perfecta per a gaudir de la seva estada a Voronezh.


El secretari general de Podem, Pablo Iglesias, li ha traslladat al Rei Felip VI que les negociacions que està duent a terme el PSOE amb ERC per tirar endavant la investidura de Pedro Sánchez, encara que siguin difícils, van en la bona direcció, i s'ha mostrat "prudent però optimista".\nIglesias confessa que prefereix l'"estil" de Tardà en comptes del de Rufián per aconseguir un acord\n"Les negociacions que s'estan produint implicaran dificultats, però li he transmès que la nostra sensació és que caminem en la bona direcció, amb tota la prudència i tots els matisos, però caminem en la bona direcció", ha afirmat.\nAixí ho ha assegurat en la roda de premsa que ha ofert al Congrés dels Diputats per comentar la reunió que ha mantingut amb el Rei a la Zarzuela en el marc de les consultes per a la investidura.\nIglesias no ha volgut oferir cap detall d'aquestes negociacions entre el PSOE i ERC per "màxim respecte", però sí que ha assenyalat que les dues formacions "estan esforçant-se" i "posant molt de la seva part per aconseguir un acord" i que, per això, segueix sent optimista al respecte.\n"Som prudents però optimistes", ha insistit. "Em toca ser respectuós amb les dues formacions, les dues tenen els seus temps. Perquè surti bé a mi em toca ser discret i crec que s'està treballant en la bona direcció", recalcat.


El Parc Natural del Cadí-Moixeró retira els arbres caiguts amb els aiguats a la zona del coll de Pendís\nviurealspirineus 11:28 19/11/18\nLes tasques de manteniment i neteja dels camins i pistes de l'espai natural s'han dut a terme aquesta setmana\nUn operari del Parc Natural del Cadí-Moixeró retirant arbres/PNCM\nPersonal tècnic del Parc Natural del Cadí-Moixeró ha retirat aquesta setmana desenes d'arbres caiguts a conseqüència dels forts aiguats registrats durant les darreres setmanes en aquesta zona. Concretament, han treballat en el manteniment i neteja de camins i pistes forestals d'accés al coll de Pendís i al de Trapa, a més de Prats de Moixeró, al terme municipal de Riu de Cerdanya. Es tracta, sobretot, de pins, alguns dels quals impedien la circulació i d'altres que havien quedat arrencats d'arrel per les precipitacions caigudes. Les dimensions d'algun dels arbres i la seva localització, juntament amb la neu caiguda excepcionalment a inicis de novembre, han dificultat el desenvolupament dels treballs.\nLes tasques de neteja han permès recuperar els camins i pistes afectats per la vegetació caiguda, i facilitar així el pas a la ramaderia, el veïnat i les persones que visiten l'espai natural. A més, el Parc Natural del Cadí-Moixeró ha organitzat dues jornades de participació ciutadana en el marc del nou Pla Estratègic d’Educació i Voluntariat Ambientat als parcs naturals pel període 2019-2022 aprovat pel Departament de Territori i Sostenibilitat el passat mes de setembre. Les jornades, celebrades a la Seu d’Urgell i Bagà el 7 i 8 de novembre, respectivament, han comptat amb l'assistència de prop d'una vintena de persones, representants d'escoles, empreses i administracions locals del territori.\nL'objectiu del pla és reconèixer i consolidar l'educació i el voluntariat ambiental com a àmbits d'actuació fonamentals dels espais naturals de protecció especial, que requereixen planificació, recursos adequats i treball en xarxa amb agents diversos. La trobada de la Seu d'Urgell es va dur a terme conjuntament amb el Parc Natural de l'Alt Pirineu, atès que ambdós parcs comparteixen en bona mesura persones, entitats i institucions que treballen a la comarca de l'Alt Urgell en temes d'educació ambiental i voluntariat.\nLes dinàmiques de treball plantejades en els dos grups participants van generar un recull de propostes d'actuacions que seran utilitzades en l'elaboració d'aquest Pla Estratègic, que ha de servir de base per elaborar l'any 2019 el corresponent Pla d'Acció.\nL'Agència de Residus destina 100.000 euros per a la millora del tractament de residus municipals a la Cerdanya


Duplicat de rebut o d'avís de pagament de tribut - Ajuntament de Molins de Rei\nHome / trámites / Duplicat de rebut o d’avís de pagament de tribut\nDuplicat de rebut o d’avís de pagament de tribut\nAquest tràmit permet la sol·licitud d’un duplicat de l’avís de pagament per pagar els impostos i les taxes municipals,gestionat directament per l’Ajuntament ; o bé fer la sol·licitud de l’emissió d’un duplicat d’un rebut gestionat directament per l’Ajuntament , com a justificació del pagament\nEn el cas d'un rebut, durant tot l'any. En el cas de l'avís de pagament, durant el període de pagament de cada impost o taxa.\nEn el cas d'un rebut, no hi ha termini. En el cas de l'avís de pagament, fins la data en què finalitza el període de pagament de cada impost o taxa.\nSer titular de l'impost o taxa sobre el que es vol fer el tràmit, o bé manifestar la relació amb el titular i el motiu de la petició , per tal que es pugui determinar si el peticionari compleix amb la condició de interessat en l'expedient.\n2, bé manifestar la relació amb el titular i el motiu de la petició\nPer la naturalesa del tràmit del duplicat de l'avís de pagament no es contempla un termini preestablert. És de caràcter immediat. En cas de justicant o certificació de pagament de deutes tributaris , un màxim de set dies\nReial decret legislatiu 2/2004, de 5 de març, pel que s'aprova el text refós de la llei regualdora de les hisendes locals.\nReial decret 939/2005, de 29 de juliol, pel que s’aprova el Reglament General de Recaptació


Que vinguin Putin, Trump i companyia\nDesprés del fallit ultimàtum plantejat pel president de la Generalitat de Catalunya al President del Govern d'Espanya, Pedro Sanchez, des del Govern se'ns va informar que, conscient del fracàs (encara que amb manca de sentit de la proporció), Quim Torra va enviar una carta a un reguitzell de mandataris globals per demanar-los la seva mediació en el conflicte existent entre Catalunya i Espanya.\nL'han rebut des del president dels Estats Units, Donald Trump, fins al president de la Federació Russa, Vladímir Putin, des de Xi Jinping, President de la República Popular de la Xina fins a la cancellera d'Alemanya. Angela Merkel, passant per la seva Santedat el Papa Francesc. És una iniciativa que, sens dubte, denota una preocupant manca de sentit de la proporció, però que, en el fons, em sembla francament suggerent.\nEn efecte, si analitzem detalladament els esdeveniments de la setmana passada al Parlament de Catalunya que van implicar la suspensió del ple del debat de política general a causa del profund desacord entre Junts per Catalunya i Esquerra Republicana, ens adonarem que la mediació no és una mala idea. Però vist el desolador panorama del Govern, qui realment requereix una mediació són les seves parts integrants, és a dir: Junts per Catalunya i Esquerra Republicana.\nQue vinguin Putin i Trump, que vinguin Xi Jinping i Anglea Merkel i que vingui, també, el Papa Francesc a exercir els seus bons oficis sobre els integrants del nostre Govern. I si això no fos possible, potser per manca de disponibilitat de les seves agendes -malgrat que nosaltres som el melic del món-, potser podríem citar-nos a les urnes, un cop més, per cinquena vegada en una dècada. En perfecta sintonia amb el "Volem votar".


EDUcació per a la Mobilitat Segura: Escola Can Roca\nAquest matí hem visitat l'escola Can Roca.\nHem començat amb els nois i noies de 1r, que han treballat amb el vídeo de 'Les tres bessones i la selva d'asfalt' i després han identificat comportaments no segurs al carrer amb 'El joc dels errors'.\nDesprés hem estat a les dues classes de 3r, on hem realitzat el qüestionari sobre el risc i la seguretat com a vianants i al final de la classe hem classificat diversos comportaments viaris de més perillosos a més segurs.\nFinalment, els alumnes de 5è han realitzat un debat sobre el dilema moral 'On vas amb això al casc?', sobre l'ús del casc en bicicleta.\nPodeu veure algunes fotos més clicant aquí o a la secció 'Fotos'.\nPublicat per EduMS Castelldefels a 13:47


Només des de l’educació es poden transformar realitats! | de nou Reus\nNomés des de l’educació es poden transformar realitats!\nDe nou Reus posa sobre la taula les mancances en educació a la ciutat\nJa en portem tres! Dimecres passat, dia 11 de juny, vam celebrar la tercera taula organitzada des de De nou Reus. Aquesta vegada, era el torn de l’Educació i l’Ensenyament, i van ser gairebé 30 persones les que es van acostar a Cal Massó per parlar de quins són els punts forts i els punts febles d’aquest sector a la ciutat. Tothom va dir-hi la seva, sense intermediaris ni moderadors, perquè el que volíem, sobretot, era donar la veu als ciutadans en torn d’un tema tan important com és l’educació.\nEstem molt satisfests amb els resultats d’aquesta primera trobada i esperem poder celebrar-ne una segona ben aviat! Només des de l’educació es poden transformar realitats!\nCoordinador de la Taula d’Educació i Ensenyament de De nou Reus


La Fundació Setba, cinc anys compromesa amb l’art | betevé Web\nAquests són dos dels set balcons que donen nom a la galeria Setba. L'any 2008 van instal·lar-se a la plaça Reial amb la voluntat de ser un espai cultural diferent i únic a la zona. Per això van escollir aquest pis del segle XIX, carregat d'història. Aquí va viure durant 14 anys Lluís Llach i també l'artista contracultural Ocaña, de qui conserven alguns dibuixos. Un espai suggerent, diferent de les galeries habituals.\nDARIO OLAORTUA, responsable Fundació Setba\n"Vam pensar que estava molt bé ser un espai obert a la cultura haviem de fer un pas més, ser solidaris i veure que més enllà de la cultura, també hi ha persones."\nI amb aquesta voluntat, Setba va començar a treballar amb artistes amb alguna discapacitat o en risc d'exclusió social. A més, es va convertir en l'aparador dels artistes més joves, que tenen aquí una primera oportunitat d'exposar-hi obres, com aquestes.\nUna feina que s'ha fet durant cinc anys, i que ara celebren en una exposició dedicada a la plaça reial. Encara hi treballen, però de moment, ens avancen que veurem aquestes fotos al bell mig de la plaça. I per a qui no es vulgui perdre cap dels racons amagats d'aquest espai es muntaran rutes pels locals i establiments de la zona.\ndiumenge 11 de novembre, 2012 , 21.43\nLa galeria Setba compleix cinc anys de vida. Manté l'esperit de 1998, un espai on puguin exposar artistes molt joves i també persones amb alguna discapacitat o en risc d'exclusió social. Una feina que celebren amb una exposició monotemàtica centrada en la plaça Reial.\nL'any 2008 els responsables de la galeria Setba van decidir instal·lar-se a la plaça Reial, centre de l'oci nocturn, per recuperar-ne l'activitat més artística. Ara ho celebren amb una exposició centrada en la plaça vista per cinc artistes diferents, que s'inaugurarà el proper dijous, dia 15, a les 20 h.\n'La memòria de la Plaça' vol ser un homenatge a aquest espai. Cinc artistes que posaran color als cinc anys d'història de l'espai: Nazario, Guadalupe Masa, Pep Camps, José Antonio Sancho i Carles Piera. Tots ells estan vinculats a Setba perquè hi han exposat almenys una vegada.\nPer completar la celebració d'aquest cinquè aniversari, 16 establiments de la plaça Reial acolliran una de les obres del fons d'art de Setba, escollida per al local en qüestió, a tall de ruta artística.\nLa galeria va néixer el 1998 i ben aviat es va convertir en una fundació amb una forta vessant social. D'una banda, volen apostar per descobrir nous talents, però també per donar una oportunitat a persones en risc d'exclusió social o artistes amb alguna discapacitat.\nCiutat VellaculturaFundació Setba\n'La memòria de la Plaça Reial'


El sobiranisme català convoca una manifestació el 16 de març a Madrid contra el juí del procés - À Punt\nEl sobiranisme català convoca una manifestació el 16 de març a Madrid contra el juí del procés\nEntitats i partits independentistes demanen als catalans que el dijous 21 de febrer se sumen a la vaga general convocada pel sindicat Intersindicial-CSC.\nLes mobilitzacions s'han presentat en una roda de premsa conjunta celebrada al Palau Robert de Barcelona / Europa Press\n07 de febrer 2019 - 13:30\nEntitats i partits sobiranistes de Catalunya han anunciat aquest dijous una "gran manifestació" el dissabte 16 de març, a les 18 hores, a Madrid per a protestar contra el juí del procés independentista al Tribunal Suprem. Consideren que és un atac als drets civils i polítics dels dirigents independentistes encausats.\nTambé han demanat que el 12 de febrer els treballadors es concentren a les 12 hores i durant deu minuts enfront dels centres de treball, i que el dijous 21 de febrer se sumen a la vaga general convocada pel sindicat Intersindicial-CSC. Els dos principals sindicats de Catalunya, UGT i Comissions Obreres no s'han sumat a aquest atur general.\nManifestacions a Catalunya\nEls encarregats de presentar les mobilitzacions han sigut David Fernández, Martí Anglada, Anna Sallés i Estel Solé. En una roda de premsa conjunta celebrada al Palau Robert de Barcelona, han anunciat també altres manifestacions: el dimarts 12 de febrer a la vesprada en les quatre capitals de província catalanes i Tortosa (Tarragona), i el dissabte 16 de febrer a la Gran Via de Barcelona.


Carles Puigdemont decideix abandonar el PDECat i crear un nou partit\nEl 25 de juliol es perfila com a data per a l'assemblea constituent de la nova formació política\nEls fidels a l'expresident han conclòs que la batalla interna en la postconvergència era de resultat incert\nBarcelona - Dimecres, 01/07/2020 | Actualitzada 02/07/2020 - 14:28\nCarles Puigdemont és un líder indiscutible de l’independentisme, responsable de la declaració d’independència i d’haver mantingut el pols a l’estranger contra l’Estat. Així ho veuen diferents famílies en el sobiranisme. I Puigdemont és també un dirigent polític al·lèrgic a la disciplina de militant i gran aficionat a noves idees d’impacte alt i de recorregut incert.\nD’aquesta manera s’entén el pas que farà aquest dijous l’expresident, exmilitant de Convergència, del PDECat i de la candidatura Lliures per Europa en les eleccions europees: crear un nou partit, una altra marca per tenir el que ha reivindicat sempre des del seu èxit electoral el 2017: comandament absolut per dissenyar una candidatura que derroti el seu principal adversari, a part d’Espanya, ERC.\nFonts pròximes a Puigdemont situen l’anunci aquest dijous a la tarda i podria fer-se a través d’un comunicat, sense descartar que sigui a través d’una compareixença. L’assemblea de constitució de la nova formació podria celebrar-se el dissabte 25 de juliol, coincidint amb la data en què està previst celebrar el consell nacional del PDECat. El naixement d’aquest partit el va avançar dimarts, en una entrevista a EL PERIÓDICO, el conseller Damià Calvet, i provocarà que Puigdemont abandoni el PDECat.\nEs tracta de la conseqüència de dos processos. Un, de recorregut mitjà, i l’altre, que s’ha precipitat de cara a les pròximes setmanes. El primer té a veure, com ja apuntava EL PERIÓDICO el desembre passat, amb la discrepància estratègica amb la postconvergència. Llavors, els seus fidels ja afirmaven que ni en els seus pitjors somnis es veien militant en el PDECat, un partit que consideren caduc, afectat per una greu aluminosi en forma de corrupció, tímid en el flanc sobiranista i conservador en el terreny ideològic.\n«Mai militaré en el mateix partit que [Carles] Campuzano», resumia una d’aquestes figures independents. Avui aquesta figura deixarà segurament el PDECat, igual que ho ha fet Campuzano. Però uns ho fan per mantenir el xoc amb l’Estat i la promesa d’un altre període de conflicte, i altres per a tot el contrari: recuperar un partit de centre sobiranista i de diàleg.\nFa mesos que Puigdemont madura la seva decisió. Moments com el pacte del PDECat amb el PSC a la Diputació de Barcelona o la decisió de les bases postconvergents a la tardor de negar-se a diluir-se dins JxCat han anat consolidant la decisió de l’expresident.\nL’altra clau ha sigut la de les últimes setmanes. Quan els presos independentistes i exconsellers Jordi Turull, Josep Rull i Joaquim Forn han reclamat la dissolució dins JxCat i la direcció del PDECat ha dit que no, Puigdemont ha vist que aquesta vegada no seria tan fàcil doblegar a la cúpula del partit.\nL’expresident exmilitant de CDC i del PDECat i els seus han decidit que els resulta més útil –i urgent– muntar un altre partit\nI malgrat certes temptatives en favor de donar la batalla interna en un consell nacional –màxim òrgan entre partits– o en una consulta a tota la militància, en vista de la decisió de nombrosos alcaldes i quadros de plantar cara, Puigdemont i els seus han conclòs que els resulta més útil –i urgent– muntar un altre partit.\nAixò serà així ben aviat. A favor seu, el lideratge de Puigdemont. El PDECat continua afirmant que és ell el seu líder natural. Sense l’expresident, hauran de buscar un cartell electoral.\nEn contra d’aquesta operació, la falta de drets electorals (Puigdemont no podria participar en debats electorals en televisió, ni tenir minuts gratuïts en els mitjans de comunicació) i d’una estructura territorial i de recursos econòmics. Els seus fidels relativitzen aquests hàndicaps assegurant que les xarxes socials permeten en l’actualitat tenir rellevància i presència pública, gràcies a l’impacte de la figura de l’excap del Govern.\nAfició per la innovació\nNo serà, en tot cas, la primera aventura de Puigdemont, un gran aficionat a la innovació. Va entrar com a independent a la Convergència i Unió d’Artur Mas i Josep Antoni Duran Lleida. Com a alcalde de Girona va llançar pactes de geometria variable, va encapçalar el PDECat al costat de Mas i, sense deixar de militar en el partit, va fundar la Crida per intentar agrupar tot l’independentisme, sense èxit.\nI ha muntat el Consell per la República, que pretén desplegar a tot el territori, mentre és eurodiputat sense renunciar definitivament a la seva candidatura a Catalunya, sobre la qual ha donat diverses respostes al llarg dels últims anys.\nAquesta serà precisament la primera pregunta que haurà de respondre Puigdemont: si opta a ser president o es presenta en la llista electoral de forma simbòlica. Si s’inclina per la primera de les opcions, haurà de respondre a la qüestió de si té intenció d’intentar tornar a Catalunya (una cosa que provocaria que el detinguessin) o exercir des de la distància (cosa que tampoc és viable, perquè el Tribunal Constitucional ha decretat que no és possible una investidura telemàtica).\nSegurament serà aquesta una qüestió menor davant del sotrac –un més– que suposarà el seu anunci imminent d’emprendre una nova aventura política de la mà dels nombrosos fidels amb els quals compta al Govern, en els grups parlamentaris de JxCat al Parlament i el Congrés i entre diversos quadros territorials de l’antiga Convergència.\nMarta Ferrusola continua ingressada greu a l'Hospital de la Vall d'Hebron de Barcelona\nTemes: Junts per Catalunya PDECat Carles Puigdemont Catalunya


L’Onada Serveis ensenyen la seua tasca als professionals de Siggebogardens d’Estocolm ~ EbreDigital.cat\nRedacció Ebredigital.cat2019-02-08T21:17:22+02:0010 de Febrer de 2019|Societat| Terres de l'Ebre|Astrid Lindström, Dementia Care Maping, L'ONADA SERVEIS|0 Comentaris\n“Aquí es treballa amb el cap i amb el cor. Tot el que es fa està estudiat al mil·límetre però les tasques es realitzen també amb molt d’amor. La impressió que ens emportem és immillorable, hem vist que aquí es treballa a un gran nivell i amb la filosofia de l’ACP (Atenció Centrada en la Persona) com a fonament”. Així opina sobre la feina quotidiana que es desenvolupa als centres de L’Onada Serveis Astrid Lindström, la guia que dirigia el grup de professionals de la residència sueca de Siggebogardens -ubicada al municipi de Lidingö, dins del comtat d’Estocolm– que va visitar el passat 1 de febrer diferents residències i centres de dia gestionats per L’Onada Serveis amb l’objectiu de conèixer les formes de treballar pròpies de l’organització. “És força interessat la tasca que es fa amb els menús. Hem vist com s’està implementant la tècnica del texturitzat, que facilita la ingesta d’aliments a les persones amb disfàgia i, també, hem comprovat com s’utilitzen eines com el Dementia Care Maping (DCM) i s’empren tècniques com la reminiscència o la validació per desenvolupar projectes amb els quals mantenir ocupades les persones usuàries independentment del seu estat cognitiu i el grau de dependència. Es treballa a un gran nivell”, explicava.\nPer la seva proximitat a Barcelona –els visitants van arribar a l’aeroport de El Prat- es va triar per donar a conèixer la tasca que cada dia es desenvolupa a L’Onada Serveis un centre ubicat a la capital catalana – L’Onada Residència i Centre de Dia La Sagrera – i un de la rodalia, en concret L’Onada Residència i Centre de Dia El Lledoner, de Sant Fruitós de Bages.


Terraza de San Martin Conca Espanya - Ofertes d'hotels amb els MILLORS DESCOMPTES EN LÍNIA\nConca Centre, Conca, Espanya - Excel·lent ubicació - Veure al mapa\nTant si es tracta d'un viatge de plaer com si és de negocis, Terraza de San Martin és una elecció d'allotjament magnífica quan visiten Conca. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTerraza de San Martin també ofereix moltes instal.lacions per enriquir la seva estada a Conca. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Terraza de San Martin.


Product animation: una eina directa i precisa per connectar amb el client - E2S\nProduct animation: una eina directa i precisa per connectar amb el client\nFotograma del vídeo d’animació de producte (product animation) de Collbaix Security Shutters, produït per E2S.\nNo hi ha una eina més directa, sintètica, concreta i amena per transmetre el teu missatge amb pèls i senyals. El vídeo d’animació de producte (product animation) ja és utilitzat per moltes organitzacions, marques i territoris per arribar al segment més interessant del seu públic potencial: aquells que ja tenen inquietud per un producte com el seu i en volen conèixer els detalls sense llegir-se catàlegs ni llistes de característiques.\nEn 1, 2, 3 o 4 minuts, un vídeo d’animació pot explicar molt sintèticament però alhora de forma molt pràctica allò que fa diferent un producte o servei respecte la competència, les característiques més destacades i, en definitiva, la proposta de valor que aporta al client. Una product animation ben plantejada és aquella que reté l’interès de l’usuari perquè, més enllà de promocionar el producte o servei en qüestió, constitueix una descoberta, un aprenentatge o una sorpresa que podrà explicar al seu cercle. És a dir: la promoció continuarà.\nFrame del product animation (vídeo d’animació de producte) per a l’escola de tecnificació esportiva Soccer Dreams Factory (Sidney, Austràlia), produït per E2S.\nA E2S portem anys defensant aquesta excel·lent eina de comunicació. Us convidem a veure’n alguns exemples al nostre canal de Youbute: https://www.youtube.com/playlist?list=PLV15OzNgbrxIcbdz4di-XvorHSQnp2jok


TRIBUNA DEL BERGUEDÀ: TEMPLE PARROQUIAL DE VILALBA SASSERRA. VALLÈS ORIENTAL\nTEMPLE PARROQUIAL DE VILALBA SASSERRA. VALLÈS ORIENTAL\nEl sol declinava quan aturava el vehicle al costat de l’església parroquial de Vilalba Sasserra, advocada a Santa Maria; llegia que Josep Maria Pericas i Morros (Vic, Província de Barcelona, 27 d'agost de 1881 - Barcelona, 1 d'abril de 1966) projectà el temple que s'acabava l'any 1927.\nLa descripció de patrimoni Gencat ens diu; edifici religiós d'absis semicircular i amb arc presidint l'arrencada de la nau. Als costats de la nau hi ha nínxols amb imatges, de factura moderna. El presbiteri té volta de mitja taronja, amb una imatge de l'Assumpta i el sagrari. A l'esquerra de la nau hi ha la imatge de Sant Sebastià, a la dreta la Mare de Déu de Montserrat. Té campanar modern, amb buits quadrets per contenir les campanes. Hi ha una campana del segle XVII. Té un pòrtic amb tres arcs de mig punt. La pila baptismal també és moderna.\nL’antiga església s’ha vist reduïda avui a Capella del Cementiri.


Castelló per la Llengua celebrarà el 89é aniversari de les «Normes» a l'Alcora - Nosaltres La Veu\nCastelló per la Llengua celebrarà el 89é aniversari de les «Normes» a l'Alcora\n«Al carrer, en valencià» és el lema dels actes de commemoració d'enguany\nActe de celebració del 88é aniversari de les Normes de Castelló l'any passat\nCastelló per la Llengua celebrarà el 89é aniversari de la signatura de les Normes de Castelló amb un conjunt d'actes que començaran el 2 d'octubre a l'Alcora (l'Alcalatén) amb el lema: «Al carrer, en valencià!».\nEnguany, a la Pista Jardí d'aquest municipi, la plataforma recuperarà la tradicional Fira d'entitats i les activitats i tallers infantils entre les 16.30 i les 19 hores. Posteriorment, a partir de les 22 hores tindrà lloc a la part més festiva amb les actuacions musicals de Ficar Band, La Trocamba Matanusca i El Diluvi.\n«Després de més d'any i mig en què, per la pandèmia, hem hagut de replantejar el format i l'aforament dels actes, hem volgut recuperar el format habitual de la celebració per tornar a poc a poc a la normalitat», ha assenyalat la presidenta de l'entitat, Maria Nebot.\nA més, quant al lema, ha explicat que perquè «el valencià tinga una bona salut, el seu ús ha de ser majoritari en la societat, és a dir, ha d'usar-se amb normalitat en tots els àmbits de la vida diària». «Volem una llengua amb bona salut, ben viva i, per això, animem la ciutadania a emprar el valencià també al carrer», ha manifestat Nebot.\nLa cloenda de la commemoració de les Normes tindrà lloc al desembre amb un homenatge als signants a la Casa Matutano de Castelló de la Plana.


Deu dies per fer la Bicicletada Popular, cadascú al seu ritme | Ajuntament del Pla de Santa Maria\nUna imatge de la Bicicletada del 2019\nDeu dies per fer la Bicicletada Popular, cadascú al seu ritme\nLa tradicional Bicicletada Popular enguany es convertirà en un circuït que cadascú podrà fer al seu ritme entre el divendres 23 d’abril i el diumenge 2 de maig. Durant aquests deu dies, les persones que facin el recorregut podran participar en el concurs fent-se fotos en un o diversos punts preestablerts i penjant-les a Instagram.\nL’itinerari tindrà sortida i arribada al nucli urbà i caldrà arribar fins a la Ruta de la Capona, de les barraques de pedra seca. Les imatges es podran penjar a Instagram, amb una etiqueta específica, per participar en el tradicional sorteig. Els premis seran bicicletes i n’hi haurà de tres categories: per a adults, mitjana i infantil.\nL’any passat el confinament va impedir que es fes cap mena de sortida amb bicicleta. Aleshores es va organitzar una “Bicicletada confinada” que consistia a fer-se fotografies a casa, amb la bicicleta, i penjar-les a Instagram. També aleshores es van lliurar premis entre els participants, per no perdre la tradició.


Un Salt al món: "!A la mierda!"\nEscrit per Deric a les 7:44\nCom a actor el trobo excel·lent. El recordo a "En la ciudad sin límites", una pel·lícula que, per més cops que la vegi, sempre em posa la pell de gallina. Molt bò. Com a persona, però, em semblava lamentable. Malauradament, em costa molt separar la faceta humana de la gent, de la professional.\n22 de novembre de 2007 a les 11:26\njo no en soc pas fan , pero com a minim tu has recordat que va fer mes 200 pelis , el trist es que nomes s´el recordi per un "a la mierda"\n22 de novembre de 2007 a les 11:34\nMikel, discrepo! Segur que se'l recorda per la mala gaita que es gastava, però encara se'l recordarà més, sense cap dubte, com a actor!\n22 de novembre de 2007 a les 23:12\nHa fet bones pel·lícules, però tot i que reconec que era un bon actor, no m'agradava gens.\n22 de novembre de 2007 a les 23:35\nBé m'agradava era tot un caracter al cine i fora.\n23 de novembre de 2007 a les 16:58\na la mierda, sí ... salut\n24 de novembre de 2007 a les 10:59\nM'agradava... Quan sigui gran, m'agradaria tenir el seu caràcter i poder dir totes les coses que sento sense tallar-me ni un pèl. Algun dels seus papers en pel·lícules de les dels últims temps són sublims.\n25 de novembre de 2007 a les 21:21\nJO crec que no se'l recorda pas per l'estirabot, de la mateixa manera que al rei no se'l recorda per 'por qué no te callas' o a Tarradellas pel 'ja sóc aquí', però com que són anècdotes que hem vist molt i molt, doncs, de forma inevitable, queden gravades a l'imaginari col·lectiu. També va ser un gran escriptor, acadèmic de la llengua, amb una obra literària poc coneguda, em sembla, però molt i molt valuosa. Va fer, també, pelis dolentes, ell mateix ho admetia, el que passa que aquests actors honoren fins i tot allò més mediocre, com passa amb Pepe Isbert i amb d'altres. Una llarga vida dóna per a molt. Una perla interessant és Vida en sombras, de director català, amb la seva dona d'aleshores, Maria Dolores Pradera, una curiositat sobre l'amor al cinema. En alguna estranya ocasió fins i tot l'han passat per la tele.\n26 de novembre de 2007 a les 7:42


Seleccionar un tema Combustible Instal·lacions Manteniment Ús\nInstal·lacions Beneficis de col·locar un mòdul insertable a una llar de foc oberta.\nHi ha diversos motius pels quals el tancament d’una llar de foc amb un insert siguin tot avantatges.\nUna llar de foc oberta té un rendiment del 10%, això vol dir que de l’energia que generem només aprofitem el 10% i la resta la perdem pel conducte de fums. Pel contrari, un mòdul insertable de qualitat, té un rendiment del voltant del 80%. Així doncs, guanyem en rendiment, i conseqüentment en eficiència.\nDegut a aquesta poca eficiència que té una llar de foc oberta, necessita molta llenya perquè, a més, crema la llenya sense regulació ni control. Encara que li cal molta llenya, escalfa molt poc perquè perdem tota l’energia pel conducte de fums. Pel contrari, un mòdul insertable ens permet regular l’oxigen que necessita la llenya per cremar perquè tinguem una combustió molt mes eficient.\nPer aquests motius, quan cremem en una llar de foc actual amb un alt rendiment i eficiència, ens trobem que gastem molta menys llenya i que la combustió dura molt més, té molta mes autonomia. Una autonomia que es pot convertir en unes 6/8hores de combustió perfectament. Amb tot, aconseguim un estalvi de llenya i energia molt important.\nPer últim i no menys important, quan col·loquem un mòdul insertable a una llar de foc, estem complint amb la normativa EcoDesign2022. Són aparells homologats que passen totes les normatives que ens demanen a nivell Europeu. Per tant, apostem per la total seguretat.\nA part de motius teòrics i tècnics, també hi ha raons pràctiques i d’utilitat. Aconseguim una llar de foc molt més neta, sense tant residu de cendra ni troncs sense cremar ni brutícia. A més, quan fem una combustió tancada no tenim ni males olors ni fum.\nÚs Com encendre correctament una llar de foc o estufa?\nQuan us instal·lem una llar de foc o estufa sempre fem la primera posta en marxa. Ens agrada poder ensenyar-vos com és la millor manera d’encendre el foc tant pel bon funcionament com pel medi ambient.\nNosaltres, tal com diuen els grans experts, optem per una encesa top down (de sobre cap a sota). En aquest tipus d’encesa es comença el foc per la part superior i d’aquesta manera es garantitza una millor combustió i també es produeix menys fum i per tant, menys sutja.\nLa clau és fer una bona encesa i aconseguir-ho a la primera!\nPer complir amb aquest propòsit es necessita:\nLlenya gran estellada\nEstelles de llenya petita\nEncenedor o llumins\nEn aquest publicació a l’Instagram us ensenyem un vídeo: https://ja.cat/H009D\nInstal·lacions Sempre és necessària una sortida de fums?\nDepèn del tipus de combustible que escollim.\nPer una banda, la llenya, el pèl·let i el gas, sempre necessitem una sortida de fums exterior. Pel que fa a la llenya i el pèl·let sempre s’aconsella que l’extracció de fums arribi a la coberta. Pel que fa el gas, podem fer la sortida a la façana ja que no generem fums i entra dins a la normativa.\nPer altra banda, hi ha llars de foc i estufes que no necessiten cap mena de sortida de fums i les podriem instal·lar a un habitatge que no disposi de xemeneia. Aquests combustibles són el bioetanol i el vapor d’aigua o simuladors elèctrics.\nCombustible Humitat de la llenya\nPer poder aconseguir el màxim rendiment de la llar de foc o estufa és fonamental que la llenya sigui seca. Per una banda hi ha llenyes més denses, com el roure o l’alzina, que solen ser mes humides ja que haurien d’estar molt temps tallades i estallades abans de cremar-les. Per altra banda, la llenya menys densa, com ara el faig, s’asseca més ràpid i podem aconseguir una combustió amb un rendiment molt alt, eficient i neta.\nCombustible Tipus de llenya\nEls millors tipus de llenya són el roure, l’alzina o el faig. El roure i l’alzina son llenyes molt denses que fan molt caliu i tenen molta autonomia, però és molt important que sigui seca. Normalment son llenyes que tenen mes quantitat d’aigua, per tant, baixen el rendiment de la màquina i embruten més el conducte. El faig és una llenya que no és tant densa però té molt poder calorífic. Així doncs, ens pot ajudar a aconseguir el màxim de rendiment i una combustió molt neta.\nManteniment Liquid neteja vidres\nUna llar de foc eficient treballa amb un rendiment molt alt i si cremem la llenya adequada i sense humitat el vidre s’embruta molt poc o gens. Tot i així, si hem de netejar el vidre us oferim un liquid molt eficaç. En tenim sempre disponible a les nostres botigues.\nManteniment Neteja conducte de fums\nÉs imprescindible fer un bon manteniment de les màquines per tal d’evitar ensurts. Recomanem fer una neteja del conducte de la llar de foc una vegada a l’any, si la fem servir diàriament durant la temporada d’hivern, o bé cada 2 anys, si la utilitzem amb menys freqüència.\nManteniment Recollir les cendres\nLa neteja de la camara de combustió tant sols consisteix en recollir les cendres. No és necessàri recollir-les diàriament, ja que és favorable per fer l’encesa tenir un llit de cendres a sota. Així doncs, amb una pala o amb un aspirador podem netejar les cendres cada 2 o 3 dies, també dependrà de si tenim calaix cendrer o no.


"Quèquicom" s'acosta a l'herència dels romans\nAquest dimarts, a les 22.05, al 33, "Quèquicom" es trasllada en el temps per descobrir com eren a l'antiga Roma i quina herència ens ha llegat.\n25/11/2014 - 10.23\nAl reportatge "Som romans", la reportera Georgina Pujol dispara una gran catapulta, una de les armes més potents de l'exèrcit romà, un exèrcit professional amb grans coneixements de tecnologia i enginyeria. Aquesta és una de les herències que van deixar, però no l'única. Sota el casc urbà de Tarragona hi una cova natural amb un gran llac subterrani d'aigua dolça. La reportera del "Quèquicom" hi baixa acompanyada d'espeleòlegs i hi descobreix el primer aqüeducte romà de l'antiga Tarraco, excavat a la roca.\nDes del plató, Jaume Vilalta explica com es va dissenyar l'aqüeducte del Pont del Diable, que abastia els cent mil habitants de Tarraco.\nEl programa, en aquest repàs a l'herència dels romans, també visita el pont romà de Martorell, construït per les legions l'any 10 abans de Crist; explica com els soldats feien la Via Augusta i descobreix Eutiques, un conductor de quadrigues que competia en el circ romà, que equivaldria a un pilot de Fórmula 1 actual.\nPer acabar, "Quèquicom" assisteix a un banquet d'un "pater familias" romà. Allà descobreix que les dones es depilaven amb cera, es tenyien els cabells i també feien dieta per estar més primes. O sigui, que els rituals de bellesa tampoc no han canviat tant des de llavors.


El Grup Barnils impulsa un ‘crowdfunding’ per pagar la defensa de Jordi Borràs\nRepresentants de les entitats que s'han sumat a la iniciativa\nAbel Degà 24/07/2018 11:54 am\nD’esquerra a dreta: Ferran Casas, Carla Vall i Francesc Canosa | A.D.\nEl Grup de Periodistes Ramon Barnils ha presentat aquest dimarts a l’Ateneu Barcelonès la seva iniciativa per tal de poder pagar la defensa jurídica del fotoperiodista d’El Món, Jordi Borràs. A través d’un crowdfunding, el grup pretén reunir els 12.000€ necessaris. Són 20 les entitats que s’han adherit a aquesta campanya, i entre elles destaquen el Col·legi de Periodistes de Catalunya, Òmnium Cultural, Irídia, AMIC, S.O.S. Racisme i Drets.\nEl president del Grup, Ferran Casas, ha dit que “cal una actuació per no estendre el clima d’impunitat” a les agressions feixistes que tenen lloc a l’Estat espanyol, i ha remarcat que “fa temps que denunciem la retallada de drets bàsics i llibertat a la nostra professió”. Per altra banda, el secretari de la junta del Col·legi de Periodistes Francesc Canosa ha explicat que “els mitjans són l’aigua potable que bebem cada dia” i que és per aquest motiu que la gent ha de ser propera “físicament i emocionalment” amb Borràs, “tal com ho és ell quan fa la seva feina”.\nFinalment, l’advocada del fotoperiodista Carla Vall ha explicat quines seran les línies bàsiques de la defensa de Borràs. Ha afirmat que “haurem de posar la mira en una agressió a dos temps“, perquè “primer se l’ha agredit físicament i després jurídicament”, ja que el policia espanyol “ha utilitzat el sistema institucional per garantir la seva impunitat”. També ha explicat que miraran d’esbrinar si aquesta era la primera agressió d’aquest policia i quines eren les motivacions de l’agressió, tot i que ha avançat que el fet que l’agent cridés ‘Viva Franco‘ és símptoma d’agressió feixista. Per últim, per animar la gent que contribueixi a pagar aquests 12.000€, ha afirmat que “quan es toca un periodista es toca a tothom“.\nJordi Borràs va ser agredit el passat dilluns a la tarda a Barcelona per un policia espanyol. L’agent va reconèixer el fotoperiodista, s’hi va apropar, li va cridar ‘Viva España‘ i ‘Viva Franco‘ i li va pegar cops que van acabar trencant-li el nas. Posteriorment, l’home va fugir després d’identificar-se com a agent del CNP (És membre de la Brigada Provincial d’Informació, branca del cos que va alertar una cèl·lula gihadista que estava sent investigada pels Mossos d’Esquadra). Durant la fugida, li va caure una navalla. Més tard, l’agent va presentar una denúncia contra Borràs, al·legant que havia estat ell qui l’havia agredit. És per aquest motiu que la seva advocada ha explicat que s’enfronta a un delicte d’atemptat contra l’autoritat. Tot i això, s’ha mostrat optimista, ja que ha assegurat que disposen de proves suficients per demostrar que va ser l’agent de policia qui va agredir Borràs per motivacions polítiques.